stanford-oval/wikipedia huggingface dataset:
מרטה טורחון
ראשית חייה

טורחון נולדה ב-1990 במטרו, עיר בקרבת ברצלונה, למשפחה של כדורגלנים - אביה, דודיה ואחיה כולם כדורגלנים. כבר בגיל קטן החלה לעסוק בספורט, ועל אף שגם התעניינה בטניס, בחרה בכדורגל, כמו חברי משפחתה, ובגיל 7 הצטרפה לקבוצת הכדורגל של בית ספרה, סלסיאנס דה מטרו. בגיל 12 עברה טורחון למחלקת הנוער של אספניול.
קריירת מועדונים

את הופעת הבכורה בקבוצה הבוגרת של המועדון ערכה טורחון ב-2004, בגיל 14 בלבד. טורחון השתלבה בהדרגה וביססה את מעמדה בקבוצה, ששיחקה בליגה הבכירה בספרד. בעונת 2005/2006 הייתה בסגל הקבוצה עת זכתה באליפות הליגה. היא הייתה שותפה עם אספניול לזכייה בגביע המלכה 4 פעמים, וב-2011 פתחה בהרכב אספניול בגמר הגביע, שם הפסידו בהארכה לברצלונה, קבוצתה לעתיד של טורחון.
ב-2013, בגיל 23, עברה טורחון ליריבה העירונית של אספניול, ברצלונה. עם הצטרפותה הייתה טורחון לשחקנית קבועה בהרכב ברצלונה, וכבר בעונתה הראשונה שם הייתה שותפה לזכייה באליפות ספרד ובגביע המלכה. בעונה הבאה עזרה לקבוצה לזכות באליפות נוספת. בעונת 2016/2017 סייעה לברצלונה להעפיל לראשונה בתולדותיה לחצי גמר ליגת האלופות, שם הודחה על ידי פריז סן-ז'רמן בתוצאה המצטברת 1–5.
בהמשך, בעונת 2018/2019, הוסיפה טורחון להיות שחקנית הרכב קבועה בקבוצה עת הגיעה לגמר ליגת האלופות בפעם הראשונה בהיסטוריה שלה. במשחק הגמר שנערך ב-18 במאי 2019, פתחה טורחון בהרכב ברצלונה, אך זו הפסידה לליון בתוצאה 1–4. בעונה הבאה זכתה עם ברצלונה בדאבל, זכייה הן באליפות ספרד והן בגביע המלכה.
עונת 2020/2021 הייתה עונה מוצלחת הן ברמה האישית והן ברמה הקבוצתית עבור טורחון. ב-9 במאי 2021, ביום בו הוכתרה ברצלונה כאלופת ספרד, רשמה טורחון את הופעתה ה-300 בכל המסגרות במדי הקבוצה. שבוע לאחר מכן פתחה בהרכב הקבוצה ושותפה ל-82 דקות בגמר ליגת האלופות מול צ'לסי, בו ניצחה ברצלונה 0–4 וכך זכתה לראשונה בתולדותיה בתואר אלופת אירופה. ב-30 במאי, בגמר גביע המלכה מול לבאנטה, פתחה בהרכב פעם נוספת וסייעה לקבוצתה לנצח בתוצאה 2–4, ובכך להשלים טרבל - זכייה באליפות ספרד, בגביע המלכה וכן בליגת האלופות.
קריירת נבחרות

ב-25 בנובמבר 2007 ערכה טורחון את הופעת הבכורה במדי נבחרת ספרד הבוגרת, במשחק מוקדמות אליפות אירופה בו הפסידה נבחרתה 0–1 לאנגליה. במהרה הפכה טורחון לשחקנית קבועה בהגנת הנבחרת הספרדית. ביורו 2013 שותפה בכל דקת משחק של נבחרתה, עד הדחתה ברבע הגמר בידי נורווגיה.
במונדיאל 2015 שיחקה בשלושת משחקי הנבחרת בשלב הבתים, שהסתיימו בשני הפסדים ותיקו ובשל כך הודחה כבר בשלב זה. ב-30 ביוני 2017, ערכה את הופעתה ה-73 בנבחרת ספרד במשחק מול בלגיה וכך הפכה לשיאנית ההופעות של הנבחרת הספרדית. בהמשך הקיץ לקחה חלק עם הנבחרת ביורו 2017, שם הגיעה עד לרבע הגמר, אז הודחה על ידי אוסטריה בשל הפסד בדו-קרב בעיטות עונשין.
טורחון נכללה בסגל הנבחרת גם במונדיאל 2019, בו ערכה שתי הופעות נוספות בשלב הבתים, טרם הדחת הנבחרת בשמינית הגמר בידי ארצות הברית. הופעתה מול גרמניה בשלב הבתים הייתה ה-90 והאחרונה של טורחון במדי הנבחרת, שהודיעה על פרישתה ממנה כחודש לאחר סיום הטורניר, ב-19 באוגוסט 2019. עת פרישתה הייתה שיאנית ההופעות של הנבחרת, לפני שחברתה לקבוצה בברצלונה אלכסיה פוטיאס שברה את השיא ב-2021.
מחוץ לכדורגל

אחיה של מרטה, מארק טורחון, הוא כדורגלן עבר ששיחק בגרמניה ובספרד, בין היתר בקבוצות אספניול, ראסינג סנטנדר, קייזרסלאוטרן ופרייבורג.
במקביל לדרכה ככדורגלנית, שילבה טורחון לימודים אקדמיים והיא הוסמכה על ידי האוניברסיטה האוטונומית של ברצלונה כביולוגית.
תארים > אספניול

אליפות ספרד: 2005/2006
גביע המלכה (4): 2005/2006, 2008/2009, 2009/2010, 2011/2012
קופה קטלוניה (4): 2005, 2006, 2007, 2008
תארים > ברצלונה

אליפות ספרד (5): 2013/2014, 2014/2015, 2019/2020, 2020/2021, 2021/2022
ליגת האלופות: 2020/2021
גביע המלכה (5): 2013/2014, 2016/2017, 2017/2018, 2019/2020, 2020/2021
הסופר קאפ הספרדי: 2020
קופה קטלוניה (5): 2015, 2016, 2017, 2018, 2019
תארים > נבחרות ספרד

גביע אלגארבה: 2017
גביע קפריסין: 2018
הערות שוליים

1 2  Marta Torrejón: «Estamos aquí por las valientes que rompieron el tabú de que el fútbol no era para chicas»,‏ Ana Fernández Abad,‏ S Moda EL PAÍS.,‏ 7 ביוני 2019
1 2  Marta Torrejón: “Mis padres tuvieron que escuchar comentarios muy feos”,‏ Eleonora Giovio,‏ El País,‏ 17 בינואר 2019
↑  Marta Torrejón hizo historia: ¡300 partidos con el Barça!,‏ BeSoccer,‏ 9 במאי 2021 (בספרדית)
↑  Chelsea – FC Barcelona: Som campiones d’Europa! (0-4),‏ ROGER BOGUÑÁ,‏ האתר הרשמי של ברצלונה, 16 במאי 2021
↑  Barça-Llevant: Campiones de Copa per ser úniques! (4-2),‏ JOSEP GABERNET LÓPEZ,‏ 30 במאי 2021
1 2  Marta Torrejón, la gran capitana de la selección española de fútbol,‏ Joma España,‏ 6 במרץ 2018
↑  Marta Torrejon: Comunicado oficial דף הטוויטר של השחקנית, 19 באוגוסט 2019
↑  Alexia Putellas ya es la jugadora con más partidos en la historia de la Selección española,‏ sefutbol.com, התאחדות הכדורגל הספרדית, 26 באוקטובר 2021
↑  "No acostumbran a compararme con mi hermano Marc",‏ Isabel Roldán,‏ אס, 22 באוקטובר 2011
↑  Marta Torrejón: "El Mundial de Francia ha sido un cohete para nosotras",‏ Marcos López,‏ El Periódico,‏ 6 בספטמבר 2019
טורחון במדי ברצלונה בגמר ליגת האלופות 2019
טורחון כקפטנית אספניול
ניר סלומון

| --- | --- |
 מדינה:  ישראל 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד סיירת גולני  מפקד גדוד 13 (גדעון)  סגן מפקד חטיבת יהודה  מפקד חטיבת עציון  סגן מפקד אוגדה 162  ראש מחלקת צי"ד בחטיבת התקשוב בזרוע היבשה
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן
 
ניר סלומון הוא קצין בצה"ל בדרגת אלוף-משנה במילואים, לשעבר ראש מחלקת צי"ד, בעבר פיקד על חטיבת עציון, על גדוד 13 (גדעון), ועל סיירת גולני.
שירותו הצבאי

עם גיוסו לצה"ל שובץ בחטיבת גולני. בגולני עבר סלומון הכשרה כלוחם, קורס מ"כים חי"ר ויצא לקורס קציני חי"ר. בהמשך שימש מפקד מחלקה בגדוד 51 ומפקד פלוגה, בהמשך שימש סגן מפקד גדוד 13 ולקח חלק בלחימה בדרום לבנון. לאחר מכן שימש כמפקד סיירת גולני בשנים 2000–2001. ב-2001 הועלה לדרגת סגן-אלוף ומונה למפקד גדוד 13 (גדעון), והוביל אותו בלחימה כנגד הטרור הפלסטיני באינתיפאדה השנייה עד שנת 2003, בהמשך שימש ראש ענף תכנון בזרוע היבשה, ולאחר מכן שימש סגן מפקד חטיבת יהודה. ב-2007 הועלה לדרגת אלוף-משנה ומונה למפקד חטיבת עציון, לאחר סיום תפקידו ב-2009, מונה לסגן מפקד אוגדה 162, ב-2011 מונה לשמש כראש מחלקת צי"ד בחטיבת התקשוב בזרוע היבשה. ביולי 2015 אל"ם סלומון פרש מצה"ל.
הערות שוליים

↑  אבי יששכרוף, יובל אזולאי, שוטר פלשתינאי נהרג מאש מג"ב בבית לחם, באתר הארץ, 5 בדצמבר 2007.
↑  אהוד ערן, תמצית געגוע - סיפורו של ארז גרשטיין והמלחמה בלבנון, ידיעות ספרים, 2007, עמוד 133.
↑  ניר סלומון (2000-2001), באתר גדוד הסיור של חטיבת גולני.
↑  עמוס הראל, קוצרה כהונת מח"ט שתיפקד באופן לקוי במלחמה, באתר הארץ, 25 בינואר 2007.
↑  רביד חרובי וליאור צרור, הדור הבא של הצי“ד: ניהול פעילות מבצעית על גבי מסך, באתר צה"ל (דרך ארכיון האינטרנט), 17 באפריל 2013.
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
נונאטאק בלאנט

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  83°15′58″S 51°18′58″W﻿ / ﻿83.266°S 51.316°W﻿ / -83.266; -51.316
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק בלאנט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק בלאנט
 
נונאטאק בלאנט או נונאטאק בלאונט (באנגלית: Blount Nunatak) הוא נונאטאק נישא ברכס פורסטל, בהרי פנסקולה, בארץ המלכה אליזבת, שבאנטארקטיקה.
גובהו של הנונאטאק 1,630 מטרים מעל פני הים.
הנונאטאק ממוקם 5.6 קילומטרים דרומית מערבת להר לצ'נר בצידו המערב של רכס פורסטל.
היסטוריה > גילוי ומיפוי הנונאטאק

רכס פורסטל כולו התגלה וצולם מהאוויר ב-13 בינואר 1956, בטיסה טרנס-יבשתית (חוצת אנטארקטיקה) רציפה (ללא הפסקה) שנערכה על ידי צי ארצות הברית במסגרת מבצע דיפ פריז; הטיסה יצאה ממצר מקמרדו, טסה עד ים ודל, וחזרה למוצאה.
כל הרי פנסקולה מופו על ידי הסקר הגאולוגי של ארצות הברית בשנת 1967 ובשנת 1968, בהתבסס על תצלומי אוויר שצולמו על ידי צי ארצות הברית בשנת 1964.
היסטוריה > מקור השם

שמו של הנונאטאק ניתן לו על ידי הוועדה המייעצת לשמות אנטארקטיים.
הנונאטאק נקרא על שמו של הרטפורד אי. בלאנט ( Hartford E. Blount), ששימש עוזר מכונאי מוטס בטייסת VX של צי ארצות הברית, במהלך מבצע דיפ פריז, ב-1956.
נוסע רחוק

| --- | --- |

 סינגל בביצוע אדם
 מתוך האלבום סוד
 יצא לאור:  1987
 שפה:  עברית
 אורך:  4:14
 חברת תקליטים:  הד ארצי
 כתיבה:  אלונה קמחי
 הפקה:  יזהר אשדות
"נוסע רחוק" הוא סינגל שהוקלט על ידי הזמר הישראלי אדם. הוא יצא לאור בשנת 1987, על ידי חברת התקליטים הד ארצי, כסינגל מתוך האלבום סוד.
רקע וכתיבה

השיר נכתב על ידי אלונה קמחי והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-8 בדצמבר 1987 בשבוע לאחר מכן נכנס לדירוג במקום ה-18. ב-5 בינואר 1988 עלה השיר למקום השני – המיקום הגבוה ביותר שהגיע אליו. לבסוף, ב-23 בפברואר, לאחר עשרה שבועות רצופים, יצא מהמצעד השבועי. במצעד הפזמונים העברי השנתי ב-1988 דורג במקום ה-22.
מיקומי שיא

|   ‏‏‏  מצעדים ודירוגים (1988)> מדינה |   ‏‏‏  מצעדים ודירוגים (1988)> מצעד |   ‏‏‏  מצעדים ודירוגים (1988)> מיקום שיא |   ‏‏‏  מצעדים ודירוגים (1988)>  |
| --- | --- | --- | --- |
|  ישראל | רשת ג' | 2 |  |
|   ‏‏‏  מצעדי סוף שנה (1988)> מדינה |   ‏‏‏  מצעדי סוף שנה (1988)> מצעד |   ‏‏‏  מצעדי סוף שנה (1988)> מיקום שיא |   ‏‏‏  מצעדי סוף שנה (1988)>  |
| --- | --- | --- | --- |
|  ישראל | רשת ג' | 22 |  |
הערות שוליים

↑  המצעד השבועי של רשת ג' מתאריך 8 בדצמבר 1987, פזמונט
↑  המצעד השבועי של רשת ג' מתאריך 15 בדצמבר 1987, פזמונט
↑  המצעד השבועי של רשת ג' מתאריך 5 בינואר 1988, פזמונט
↑  המצעד השבועי של רשת ג' מתאריך 23 בפברואר 1988, פזמונט
↑  תשמ"ח, פזמונט
| אדם |
| --- | --- | --- |
דיסקוגרפיה
| אלבומי אולפן | סוד • מרחוק לרחוק • חופשי • הימים שאנחנו ביחד • סוד האחד • רגעים קטנים • גאולה |  |
| אלבומי אוסף | פעמיים ביום • אדם – האוסף |  |
| אלבומי הופעה | LIVE זאפה – הלהיטים הגדולים • לייב בגריי 2023 |  |
| סינגלים | "לא לוקח בקלות" • "הכרזת מלחמה" • "ימים ברקיע" • "אין מוצא" • "בלדה בין כוכבים" • "סוד" • "תמונות" • "נוסע רחוק" • "מצטער" • "היא רוקדת לבדה" • "שקיעה אחת" • "איש עוד לא הכיר אותי" • "מרחוק לרחוק" • "מכור לאהבה" • "איש עוד לא הכיר אותי" • "תפקיד חיי" • "פעמיים ביום" • "עד" • "ברוש" • "לילות אהבה" • "נגד הגורל" • "סוס מעץ" • "מחר יהיה שקט" • "הדברים הכי פשוטים" |  |
נונאטאק בורשקרווינק

| --- | --- |
אין תמונה חופשית
 מידע כללי
 על שם:  קאשטן בורשקרווינק 
 גובה:  650 מ' 
 מיקום:  אזור הברית האנטארקטית,
 קואורדינטות:  66°03′S 62°30′W﻿ / ﻿66.05°S 62.5°W﻿ / -66.05; -62.5
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאק בורשקרווינק(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאק בורשקרווינק(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק בורשקרווינק(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק בורשקרווינק
 
נונאטאק בורכגרווינק או נונאטאק בורצ'גרווינק (באנגלית: Borchgrevink Nunatak) הוא נונאטק בכניסה הדרומית למעבר ריכטהופן, בחוף המזרחי של ארץ גרהאם, שבאנטארקטיקה.
אורכו של הנונאטאק 3 קילומטרים.
הנונאטק מתנשא לגובה של 650 מטרים מעל פני הים.
היסטוריה > גילוי הנונאטאק

הנונאטאק התגלה בשנת 1902 על ידי המשלחת השוודית לאנטארקטיקה, שחקרה את האזור בפיקודו של אוטו נורדנשלד.
היסטוריה > מקור השם

נורדנשלד קרא לנונאטאק על שמו של קאשטן בורשקרווינק, מנהיג משלחת צלב הדרום, אשר חקרה את ארץ ויקטוריה בין השנים 1900–1898.
לקריאה נוספת

• Gunter Faure, Teresa M. Mensing, , P 9
• William James Mills, , P 161
• Valle, R., Lirio, J., Lusky, J., Morelli, J., & Nuñez, H., , Antarctic Science, 9(4), 443-444. doi:10.1017/S0954102097000576
נחל שגור

| --- | --- |

 מידע כללי
 אורך:  כ־9 ק"מ
 מדינות באגן הניקוז:  ישראל 
  (למפת הגליל המערבי מוגדלת) נחל שגור(למפת הגליל המערבי רגילה) נחל שגור(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל שגור(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל שגור
 
נחל שגור (בערבית: وادِي الشَّاغور, תעתיק מדויק: ואדי אל-שאע'וּר), הנמצא באזור בקעת בית כרם, ומכונה גם נחל גמל, הוא נחל אכזב הנמצא בגבול בין הגליל העליון לתחתון והוא יובל של נחל חילזון. אורכו של הנחל כ-9 קילומטרים. המסלול מתאפיין בצורה מעגלית ובצמחיית חורש ים תיכוני: לבנה רפואי, אלון מצוי, אדר סורי ועוד צמחים מטפסים.
זיהום נחל שגור

נחל שגור המנקז את הבקעה לנחל חלזון מזוהם בשנים האחרונות באופן רציף כתוצאה מהביוב הזורם מהכפרים דיר אל-אסד, בענה ומג'ד אל-כרום. משנת 1995 זורם הביוב אל השטח הפתוח ומשם מתנקז אל הנחל. זרימת הביוב הופכת את הנחל למפגע תברואתי. כמו כן היא מפגע סביבתי, משום שהביוב מחלחל לאדמה ומזהם את מי האקוויפר. נוסף על כך הזיהום מונע ממטיילים לטייל בקניון נחל שגור
פריחה בנחל שגור

בחודשי החורף ובתחילת האביב יש פריחה של צמחים רבים בשטחי הקניון כדוגמת: רקפות לבנות, כלניות, סחלבים, חרציות עטורות לבנה רפואי אלון מצוי אדר סורי ועוד צמחים מטפסים.
בעלי חיים בנחל שגור

בעלי החיים המצויים באזור הנחל: שפני סלע ועופות דורסים.
הערות שוליים

↑  נחל שגור - שיתוף פעולה להצלת הנחל, באתר צלול - עמותה להגנת הים החופים והנחלים, ‏2018-11-15
ניואיה מריאם, קיסר אתיופיה

ניואיה מריאם היה קיסר האימפריה האתיופית בשיא תקופת תור הזהב. בנו של הקיסר ניואיה קראסטוס, יירש את אביו כאשר נפטר ב-1372 תחת השם "וודאם אספר" והיה ידוע גם בכנוי "גרמה אספר".
במשך מלכותו, חאק אד-דין השני משושלת וולאשמה הצליחה להביא תחת שליטתה של יפאט הנמצאת על הגבול הדרום-מזרחי של אתיופיה ב-1376 פשיטות על האימפריה האתיופית. ההיסטוריה המלכותיות מציינת שהיה ידוע מעט על ניואיה מריאם, והוא נפטר ללא התעניינות. על פי המסורת מריאם הודח על ידי אחיו הצעיר דווית הראשון ב-1382 ומת באותה שנה, נקבר בכנסיית גאורגיוס הקדוש שבמנזר אטרסנה אגזאטנה מריאם שבסאינט.
הערות שוליים

↑  J. Spencer Trimingham, Islam in Ethiopia, p. 74
↑  E.A. Wallis Budge, A History of Ethiopia: Nubia and Abyssinia, p. 300
| השושלת הסולומונית |
| --- | --- | --- |
| תור הזהב | יקונו אמלק • יאגבה ציון • סינפה ערד הרביעי • חיזבה אסגד • קידמה אסגד • ג'ין אסגד • סבא אסגד • וואדם ערד • עמדה ציון הראשון • ניואיה קראסטוס • ניואיה מריאם • דווית הראשון • תוודרוס הראשון • יסחק הראשון • אנדראיאס • תקלה מריאם • סארוו ייאסוס • עמדה ייאסוס • זרע יעקב • באדה מריאם הראשון • אסכנדר • עמדה ציון השני • נהואד |  |
| תקופת השפל | דווית השני • גלאוודיוס • מינאס • סרצה דנגל • יעקב • זה דנגל • יעקב |  |
| ענפים | השושלת הגונדרית • השושלת השאוונית • השושלת התיגראינית • השושלת הגוג'אמית |  |
האימפריה האתיופית
| 0 | 1 | 2 |
| --- | --- | --- |
| הקודם: ניואיה קראסטוס | קיסר האימפריה האתיופית  1372–1382 | הבא: דווית הראשון |
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
משפט הסופרפוזיציה

משפט הסופרפוזיציה הוא משפט העוסק בניתוח מעגלים חשמליים, ולפיו התגובה (מתח או זרם) הכוללת של מערכת חשמלית ליניארית המורכבת מיותר מאשר מקור אחד, שווה לסכום האלגברי של התגובות עבור כל השפעת מקור בלתי תלוי במעגל, כאשר שאר המקורות הבלתי תלויים במעגל מאופסים.
היתרון המרכזי של משפט זה טמון באפשרות לפרק את המעגל – מסובך ככל שיהיה – למעגלים פשוטים יותר, בהם ניתן לחשב את התגובה בצורה פשוטה, ובסופו של דבר להתייחס לתגובה הכוללת כסכום התגובות ה"קטנות" שחושבו.
למשל, עבור מעגל בעל מספר מקורות מתח או זרם, בכל שלב נתייחס למקור אחד בלבד; את יתר מקורות הזרם נחליף בנתק, ואת יתר מקורות המתח נחליף בקצר. התגובה הכוללת של המעגל היא סכום התגובות שחושבו.
ראו גם

משפט נורטון
משפט תבנין
מרכזי אפריקה לבקרת מחלות ומניעתן

| --- | --- |
 
 דגל
 תחום:  רפואה
 מדינה:  אתיופיה 
 משרד ראשי:  אדיס אבבה, אתיופיה
 מטה הארגון:  אדיס אבבה 
 מקום פעילות:  אפריקה
 תקופת הפעילות:  2017–הווה (כ־7 שנים)
 www.AfricaCDC.org
 
ג'ון נקנגאסונג.
מרכזי אפריקה לבקרת מחלות ומניעתן (Africa Centres for Disease Control and Prevention, Africa CDC) הוא סוכנות לבריאות הציבור של האיחוד האפריקאי התומכת ביוזמות בריאות הציבור של המדינות החברות ולחיזוק היכולת של מוסדות הבריאות שלהם להתמודד עם איומי מגפות ומחלות. הוא הוקם בינואר 2016 והושק רשמית בינואר 2017. למנהלה הראשון מונה הווירולוג ג'ון נקנגאסונג.
משימות

מטרת הארגון הוא שמירה על בריאות הציבור ועל בטיחותו על ידי מתן מידע לשיפור יכולת קבלת ההחלטות בתחום הבריאות, וקידום בריאות הציבור באמצעות שיתוף פעולה עם מדינות האיחוד האפריקאי וארגונים אחרים.
ה-CDC ממקד את תשומת הלב בבקרת מחלות ובמניעתן (בייחוד מחלות מידבקות), בריאות סביבתית, בטיחות ובריאות תעסוקתית, מניעת פציעות, ופעילויות חינוכיות שנועדות לשפר את בריאות תושבי אפריקה
היסטוריה

ה-CDC אפריקה הוקם בינואר 2016 על ידי האספה הסדירה ה-26 של ראשי מדינות וממשלות במטרה לשפר את התיאום בין מוסדות הבריאות בין המדינות החברות באיחוד האפריקאי בהתמודדותן עם איומי מחלות. המדינות החברות באיחוד שקלו לראשונה את הרעיון להקים סוכנות לבריאות הציבור הרחב ביבשת בשנת 2013. ביולי 2015, אימצו שרי הבריאות של האיחוד האפריקני במלאבו את חוק CDC אפריקה, שקרא לעקוב אחר הקמת המוסד במהירות. הסוכנות הושקה רשמית בינואר 2017.
היסטוריה > מגפת הקורונה

הארגון מילא תפקיד בתגובה מגפת הקורונה בשנים 2019-2020, שהשפיע על אפריקה. בתחילת אפריל 2020, גינה המנהל ד"ר ג'ון נקנגאסונג את דבריהם של שני מדענים צרפתים הפרופסורים ז'אן-פול מירה וקמיל לוצ'ט, שטענו כי בדיקת פוטנציאל לחיסון נגד שחפת ונגד נגיף הנגיף תיבחן באפריקה כ"מגעילה וגזענית". ד"ר מירה התנצל מאז על דבריו.
ב-2 במאי 2020 אישר CDC אפריקה כמעט 40,000 מקרים, כ-1,700 מקרי מוות, ויותר מ-13,000 מבריאים, וכי COVID-19 התפרץ ב-53 מדינות אפריקה. ה-CDC עבד גם עם קרן ג'ק מא להפצת ערכות בדיקה של COVID-19 ברחבי היבשת. ב-7 במאי, חלק ד"ר נקנגאסונג על ביקורתו של נשיא טנזניה, ג'ון מגופואלי, על כך שהבדיקות הללו היו לקויות ומעניקים יותר מדי תוצאות שווא חיוביות.
מדינות אפריקה שיתפו פעולה המהלך המגפה, למשל לצורכי רכש. לדברי נקנגסונג, הוא מתכוון לכנס ועידה גדולה וללחוץ על מדינות העולם להשקיע כסף רב יותר בשירותי הבריאות לקראת המגפה הבאה.
מבנה ארגוני

CDC אפריקה מבוסס במרכז התיאום של באדיס אבבה, אתיופיה, המכיל גם את מרכז פעולות החירום של הסוכנות. את הסוכנות מובילים המנהל ד"ר ג'ון נקנגאסונג וסגן המנהל אחמד אוגוול אומה.
מלבד משרד ההנהלה ומשרד מדעים ותוכניות, לסוכנות יש גם כמה חטיבות העוסקות ב"מדיניות, דיפלומטיה בריאותית ותקשורת","ניהול ומינהל","מעקב ומודיעין אפידמיולוגי","מערכות רשתות ומעבדות", "מוכנות ותגובת חירום" ו"מכוני בריאות הציבור והמחקר."
ל-CDC באפריקה יש גם מרכזי שיתוף פעולה אזוריים במצרים, ניגריה, גבון, זמביה וקניה; המכסים את צפון אפריקה, מערב אפריקה, מרכז אפריקה, דרום אפריקה ומזרח אפריקה בהתאמה. ה-CDC באפריקה מפעיל גם מכון ייחודי לפתוגן גנומיקה ומכון לפיתוח כוח אדם.
מבנה ארגוני > מנהלים

ג'ון נקנגאסונג (2017-ואילך)
ראו גם

האיחוד האפריקאי
מרכזים לבקרת מחלות ומניעתן
שירות הביון האפידמיולוגי
המרכז הלאומי לבקרת מחלות
השירות הפדרלי לפיקוח בתחום הגנת זכויות הצרכן
השירות הפדרלי לפיקוח בתחום הבריאות
הסוכנות הביו-רפואית הפדרלית
המרכז הסיני לבקרת מחלות ומניעתן
המרכז האירופי לבקרת מחלות ומניעתן
נציבות הבריאות הלאומית של סין
הערות שוליים

↑  "About Us". Africa CDC. אורכב מ-המקור ב-30 באפריל 2020. נבדק ב-9 במאי 2020. {{cite web}}:  (עזרה)
↑  "About Us". Africa CDC. אורכב מ-המקור ב-30 באפריל 2020. נבדק ב-9 במאי 2020. {{cite web}}:  (עזרה)
↑  "Africa CDC Official Launch". African Union. 2017-01-31. אורכב מ-המקור ב-30 ביוני 2018. נבדק ב-2020-04-13. {{cite web}}:  (עזרה)
1 2 3  "The African Union launches Africa CDC, a Continent-wide Public Health Agency". Reliefweb. 2017-02-02. אורכב מ-המקור ב-22 במרץ 2020. נבדק ב-2020-04-13. {{cite web}}:  (עזרה)
1 2 3  "Africa CDC: Improving Disease Detection and Emergency Response on the African Continent". Centers for Disease Control and Prevention. 2017-07-27. אורכב מ-המקור ב-22 במרץ 2020. נבדק ב-2020-04-13. {{cite web}}:  (עזרה)
↑  "Statement of the Africa Centres for Disease Control and Prevention on the Potential Clinical Trial of a Tuberculosis Vaccine Protective Against COVID-19 in Africa". Africa Centers for Disease Control and Prevention. 9 באפריל 2020. אורכב מ-המקור ב-9 באפריל 2020. נבדק ב-9 באפריל 2020. {{cite web}}:  (עזרה)
↑  "French Doctor Apologises for Suggesting COVID-19 Treatment Be Tested in Africa". NY Times/Reuters. 3 באפריל 2020. אורכב מ-המקור ב-12 באפריל 2020. נבדק ב-13 באפריל 2020. {{cite news}}:  (עזרה)
↑  Mayberry, Kate; Siddiqui, Usaid; Najjar, Farah (9 באפריל 2020). "Spain reports 683 coronavirus deaths in one day: Live updates". Al Jazeera. אורכב מ-המקור ב-9 באפריל 2020. נבדק ב-9 באפריל 2020. {{cite news}}:  (עזרה)
↑  Qazi, Shereena; Varshalomidze, Tamila (2 במאי 2020). "Official says US missed chances to slow coronavirus: Live updates". Al Jazeera. אורכב מ-המקור ב-3 במאי 2020. נבדק ב-2 במאי 2020. {{cite news}}:  (עזרה)
↑  Rashid, Zaheena; Gadzo, Mersiha; Stepansky, Joseph (7 במאי 2020). "Coronavirus could kill 190,000 in Africa, WHO warns: Live updates". Al Jazeera. אורכב מ-המקור ב-8 במאי 2020. נבדק ב-7 במאי 2020. {{cite news}}:  (עזרה)
↑  סיפור ההצלחה של אפריקה בקורונה, באתר ynet, 22 בספטמבר 2020
↑  סיפור ההצלחה של אפריקה בקורונה, באתר ynet, 22 בספטמבר 2020
↑  "Staff Directory". Africa CDC. אורכב מ-המקור ב-25 באפריל 2020. נבדק ב-10 במאי 2020. {{cite web}}:  (עזרה)
↑  "Regional Collaborating Centres". Africa CDC. אורכב מ-המקור ב-25 באפריל 2020. נבדק ב-10 במאי 2020. {{cite web}}:  (עזרה)
↑  "Africa CDC Insitutes". Africa CDC. אורכב מ-המקור ב-25 באפריל 2020. נבדק ב-10 במאי 2020. {{cite web}}:  (עזרה)
ניואל'ס אולד בויס

אוהדי הקבוצה
קלוב אתלטיקו ניואל'ס אולד בויס (בספרדית: Club Atlético Newell's Old Boys) הוא מועדון ספורט ארגנטינאי המוכר בעיקר בזכות מחלקת הכדורגל שלו. במועדון גדלו רבים משחקניה הגדולים של ארגנטינה, ביניהם ליונל מסי. הקבוצה היא אחת משתי הנציגות הבכירות של העיר רוסאריו, בנוסף לרוסאריו סנטרל ובין שתי הקבוצות ישנה יריבות גדולה.
המועדון נוסד ב-3 בנובמבר 1903 על ידי תלמידים לשעבר מהבית ספר האנגלי ברוסאריו כהוקרה למורה ומאמנם יצחק ניואל. ב-1974 זכה המועדון בפעם הראשונה בתולדותיו באליפות אחרי שזכתה בטורניר ה"מטרופוליטנו". תקופת השיא מבחינת המועדון הייתה בין השנים 1987 עד שנת 1992 אז זכתה הקבוצה בשלוש אליפויות והעפילה פעמיים לגמר גביע ליברטדורס. אחד המאמנים הבולטים באותן שנים היה מרסלו בייאלסה.
הקבוצה משחקת במדים שחורים-אדומים הלקוחים מדגלי גרמניה ובריטניה וזאת בשל מוצאו הבריטי של יצחק ניואל ומוצאה הגרמני של אשתו.
הקבוצה מכונה "המצורעים" וזאת מכיוון שהמועדון קידם משחק צדקה להקמת מרפאה לטיפול בצרעת בשנות ה-20.
היריבות בין ניואל'ס לרוסאריו סנטרל, הנציגה השנייה של העיר רוסאריו בליגה הארגנטינאית היא אחת היריבויות הוותיקות והטעונות בכדורגל הארגנטינאי. משחקי הדרבי ("קלאסיקו") בין שתי הקבוצות מושכים קהל רב ולעיתים גוררים אף מעשי אלימות. "הקלאסיקו של רוסאריו" נחשב לאחד החשובים בכדורגל הארגנטינאי, והוותיק מביניהם (המשחק הרשמי הראשון נערך ב-18 ביוני 1905).
הקבוצה משחקת באצטדיון מרסלו בייאלסה אשר נבנה ב-1911 אך עבר שיפוץ מסיבי ב-1979 וב-1997. האצטדיון מכיל מקום ל-42,000 אוהדים.
תארים

אליפות ארגנטינה - 6 (מטרופוליטנו 1974, 1987/1988, 1990/1991, קלאוסורה 1992, אפרטורה 2004, פינאל 2013)
גביעים לאומיים - 3 (קופה דה אונור 1911, קופה ד"ר קרלוס איבארגורן 1921, קופה אסקובר 1949)
גביע ליברטדורס - סגנית - 2 (1988, 1992)
בטורניר האפרטורה של שנת 2009 נאבקה ניואל'ס אולד בויס על האליפות עד המחזור האחרון אך בסופו של דבר הפסידה אותה לבאנפילד. לפני המחזור האחרון הייתה ניואל'ס אולד בויס במקום השני עם שתי נקודות פחות מבנפילד, אך הפסידה במשחק האחרון בתוצאה 2:0 לקבוצת סן לורנסו.